
Spre traducerea Bibliei 

Eram la seminar şi învăţam pentru a deveni preot. 
Nu ştiam ce înseamnă să ai un Mântuitor personal. Dintr-o 
pornire lăuntrică îl iubeam fără să-L. cunosc. 

Câteodată mă gândeam la viitoarea mea slujbă, dar 
nu puteam vedea cum va fi. Într-o zi am primit de la 
directorul seminarului un catalog cu foarte multe cărţi 
religioase din străinătate. Am rămas uimit când am văzut 
atât de multe cărţi creştine, întrucât pe vremea aceea, la 
noi în ţară, erau foarte puţine. 

Am început să comand aceste cărţi şi să le citesc. Pe 
când le citeam, am aflat că toate vorbeau despre o viaţă 
creştină deosebită, cu totul diferită de viaţa religioasă de 
la noi. Ideea unei astfel de vieţi mă înflăcăra din ce în ce 
mai mult şi îmi ziceam mereu: „Asta are să fie slujba mea 
când mă voi face preot: să fac cunoscut poporului nostru 
această viaţă”. Dar cum? 

Nu m-am mulţumit să aştept până mă fac preot. Am 
început încă din seminar să traduc câteva capitole din 
aceste cărţi; uneori chiar cărţi întregi, şi să le trimit spre 
publicare aproape la toate revistele religioase din ţară. Mă 
aşteptam să văd viaţa despre care îmi vorbeau ele. Dar 
viața nu venea. 

Când eram la Universitate, din economiile mele şi 
banii pe care-i primeam ca pedagog la seminar şi cântăreţ 
la biserică, am început să tip aresc câteva din aceste 
capitole şi chiar cărţi şi tractate, şi să le împart prin ţară. 
Dar cu toată această lucrare, viața pe care o aşteptam nu 
venea. 

Mă miram şi ziceam: „Ciudat lucru! Sunt aceleaşi 
cărţi, aceleaşi gânduri: de ce nu vine aceeaşi viaţă despre 
care vorbesc ele?” Am început să mă gândesc mai temeinic 


şi să citesc cărţile cu mai multă atenţie. Cu prilejul acesta, 
am băgat de seamă că toate cărţile vorbeau de o singură 
carte: Biblia. În ele se spune că fiecare trebuie să aibă 
Biblia, s-o citească zilnic şi s-o trăiască. „Hm, îmi ziceam 
eu, iată un lucru pe care nici eu nu-l fac. Asta trebuie să fie 
pricina pentru care viaţa zăboveşte să vină”. Am început să 
citesc Biblia în fiecare zi dar - după câteva zile - Biblia nu- 
mi mai plăcea. Aveam înaintea mea o traducere aşa de 
proastă că n-o puteam înţelege. Mă miram cum de putea 
cineva să laude Biblia aşa de mult, când eu nu găseam 
nimic demn de laudă în ea. Dar când am început s-o citesc 
într-o altă limbă, am înţeles-o şi mi-a plăcut. 

„Hei, mi-am zis eu, dacă e ca poporul nostru să 
capete viaţa creştină prin Biblie, trebuie să aibă o 
traducere pe care s-o înţeleagă. Dacă eu nu înţeleg 
traducerea de faţă, cum vor putea s-o înţeleagă ei?!” 

Atunci am început să mă gândesc să fac o altă 
traducere. Am început să traduc Evanghelia după Matei 
pentru mine. Dar greutatea era cu ce să o tipăreşti? Nu 
puteam să mă gândesc să tipăresc Biblia cu economiile 
mele, fiindcă era prea mare. 

În acelaşi timp, tipăream mereti cărţi mai mici, apoi 
am tipărit un calendar cu gânduri creştine pentru fiecare 
zi. Cineva a trimis acest calendar doamnei C, care era la 
Geneva. Era ceva nou la noi în ţară. Dânsa mi-a scris apoi 
cu privire la el. Când a venit în ţară, m-a rugat să vin s-o 
văd. Am vorbit despre lucrarea mea, i-am spus că mă 
gândesc să fac o nouă traducere a Bibliei: „Tocmai acesta 
este şi gândul meu”, mi-a răspuns dânsa. 

Avea o sumă de bani, pe care o consacrase Domnului 
tocmai pentru acest scop: răspândirea Bibliei în ţară. 

Aşa că s-a bucurat când a văzut că eu sunt gata să 
fac o altă traducere. Acum tiparul era asigurat, deci m-am 
apucat imediat de lucru. 

Intoarcerea mea 

Pe când lucram la traducerea Noului Testament, a 
trebuit să caut fiecare cuvânt în greceşte, într-un dicţionar, 
ca să-i văd înţelesul. Şi pe când făceam lucrul acesta, m- 


am trezit cu totul cu alte păreri despre lucrurile cele mai 
obişnuite. De pildă, când am văzut că Biblia vorbeşte aşa 
de mult despre păcat, m-am gândit că păcatul trebuie să 
fie ceva grozav înaintea lui Dumnezeu, dacă El vorbeşte 
atât de mult despre păcat. Negreşit, totdeauna am crezut 
că păcatul trebuie să fie ceva foarte rău înaintea lui 
Dumnezeu, dar dacă m-ar fi întrebat cineva: 

— Ce este păcat? I-aş fi răspuns: 

— Dacă omori pe cineva, ai făcut un păcat. 

— Cine e un păcătos? 

— Ucigaşul e un păcătos şi locul lui este la 
închisoare. 

Dar când am citit că „oricine se mânie pe fratele său 
va cădea sub pedeapsa judecății” (Matei 5.22), am rămas 
uimit, fiindcă ştiam că toţi se mânie în fiecare zi. Dacă ai 
de a face cu persoane supărăcioase, nu poţi altfel decât să 
te superi. Şi dacă toţi se supără, nu se poate ca lucrul 
acesta să fie aşa de grav. N-am putut să pricep versetul 
acesta şi am trecut mai departe. 

Când am ajuns la versetul din epistola către Romani, 
care spune că: „Toţi au păcătuit', nu am putut fi de acord 
cu el, fiindcă ziceam: „Eu cunosc foarte multe persoane 
care n-au omorât niciodată pe nimeni şi nu sunt în 
închisoare. Nu pot pricepe de ce spune Biblia că toți au 
păcătuit. Dacă nu cunosc pe alţii, măcar mă cunosc pe g 
mine însumi. Eu n-am omorât pe nimeni, n-am fost în 
închisoare, aşa că nu pot spune că sunt un păcătos”. N-am 
putut înţelege nici versetul acesta, l-am lăsat şi am trecut 
mai departe. 

Când am ajuns la celălalt verset: „Jefu este niciun om 
neprihănit. Nu este niciun om care să facă binele...” m-am 
înfuriat puţin pe locul acesta., Asta n-o pot crede”, mi-am 
zis eu. „Fiindcă eu cunosc multe persoane care au făcut 
multe lucruri bune. Şi dacă nu cunosc pe alţii, mă cunosc 
pe mine. Am făcut o mulţime de lucruri bune, împărțind 
broşuri, dând ceva bani pentru Dumnezeu şi aşa mai 
departe. Şi acum ce fac? Fac o foarte frumoasă lucrare: 
traduc Biblia în limba poporului meu. Dar atunci de ce 


spune Biblia că «nu e niciunul care face binele», când eu 
văd că este cel puţin unul... sunt eu însumi”. N-am putut 
pricepe şi am mers mai departe. Când am venit la un alt 
verset din epistola către Romani, care spune că: „Plata 
păcatului este moartea”, am zâmbit şi am zis: „E cu putinţă 
să crezi asemenea lucruri, fiindcă toată lumea moare: fie 
buni, fie răi. Ce fel de plată a păcatului e aceea dacă 
fiecare o capătă?” Aşa că nici asta n-am înţeles-o şi am 
mers mai departe. 

Când am ajuns la versetul din Apocalipsa 20.14 care 
vorbeşte despre a „două moarte”, adică iazul de foc, mi-am 
zis: „Asta-i moartea ca plată a păcatului. Dar asta-i ceva 
groaznic. Aş vrea să ştiu cine e acolo în iazul de foc”. Şi, 
când am văzut că în iazul cu foc sunt ucigaşii (Apocalipsa 
20.8), mi-am zis: „Foarte bine, ucigaşii trebuie să fie acolo, 
pentru că sunt mai păcătoşi”. Apoi am cercetat mai 
îndeaproape tot versetul ca să văd cine mai e acolo. Şi, 
spre marea mea uimire, am descoperit că acolo sunt şi 
mincinoşii. 

„Cum” mi-am zis eu, e minciuna un păcat aşa de 
mare ca să fie pedepsită cu aceeaşi pedeapsă ca uciderea? 
Doar orice om spune minciuni în fiecare zi. Şi nu numai 
una, ci multe şi de felurite soiuri: minciuni de afaceri, 
minciuni de nevoie, minciuni de linguşire, minciuni de 
politeţe, etc. Şi dacă e aşa, mi-aduc aminte că şi eu am 
spus o mulţime de minciuni în viaţa mea. De pildă, când 
eşti acasă şi vine cineva pe la tine şi tu nu vrei să te vadă, 
spui că nu eşti acasă. Asta înseamnă o minciună”. Aşa că 
acum m-am încredinţat de-a-binelea că eram un păcătos. 
Dar nu numai un păcătos, ci un păcătos osândit, care 
mergea spre iazul cu foc. Atunci a început să-mi fie frică şi 
îmi ziceam mereu: „Nu vreau să mă duc acolo în ruptul 
capului”. 

Nu cunoşteam însă calea mântuirii. Nu ştiam ce: a 
fac ca să nu merg în iazul cu foc. Am cercetat mai departe. 
Când am ajuns la versetul acela din epistola către Romani, 
care spune că: „toți sunt socotiți neprihăniți fără plată”, 
am zâmbit şi am zis: „Ce ciudat! Cartea asta e plină de 

lucruri care se bat cap în cap. Până acum am văzut 
că toți sunt păcătoşi, osândiţi să meargă în foc şi acum 
deodată iată-i pe toţi «socotiți neprihăniţi fără plată». Care 
e deosebirea?” Şi, citind mai cu luare aminte versetul 
acesta, am văzut că era şi e o deosebire. 

Da, „socotiți neprihăniţi fără plată”, dar prin credinţa 
în sângele lui lisus Hristos, pe care Dumnezeu L-a dat ca 
jertfă de ispăşire pentru păcate. „A”, mi-am zis, „Domnul 
lisus a murit pentru păcate. E adevărat?” învăţasem la 
şcoală că el a murit pentru păcatele întregii lumi (1 Ioan 
2.2). Dar la ce-mi foloseşte mie lucrul acesta, când eu sunt 
un păcătos şi păcatele mele nu sunt iertate? Dar, dacă a 
murit pentru păcatele întregii lumi”, mi-am zis eu, „a murit 
pentru păcatele mele, fiindcă şi eu sunt unul din lume”. 
Oricum ar fi, văd din cartea aceasta că este o iertare a 
păcatelor, că Domnul Hristos a murit şi pentru mine, deci 
iertarea aceasta e şi pentru păcatele mele. Slavă 
Domnului! Dacă voi zice lui Dumnezeu: „Doamne, eu nu 
cunosc decât cartea aceasta. Tu ai zis că e Cuvântul Tău. 
Eu am citit în ea că Domnul Hristos a murit pentru mine, 
am luat iertarea pentru mine. Dacă mă vei osândi, nu-i 
vina mea, fiindcă am crezut ce spune Cuvântul Tău”. Şi aşa 
am luat pentru mine iertarea păcatelor. 

Acesta a fost cel dintâi pas. Al doilea pas a fost când 
am descoperit că n-aveam un Mântuitor mort, ci un 
Mântuitor viu, cu care puteam intra în legătură. El a murit 
pentru păcatele noastre, dar a şi înviat ca să ne facă 
neprihăniţi. Şi acum e un Mântuitor viu. „Bun”, mi-am zis, 
„tocmai asta e ce-mi trebuia. Imi place să am o persoană 
vie, căreia să-i pot vorbi”. Dar cea mai mare bucurie a mea 
a fost când am descoperit că El este nu numai un Prieten 
viu, căruia îi pot vorbi, ci că în Mântuitorul cel viu am 
puterea să birui păcatul, pentru că El a frânt puterea 
vrăjmaşului prin învierea Lui. Dacă lucrul acesta e 
adevărat, vreau să-l iau pentru mine însumi, fiindcă nu mai 
vreau să trăiesc în păcatul care a omorât pe Mântuitorul 


meu. 

Eu îmi închipuiam că păcatul face parte din firea 
noastră, că nu puteam altfel, că trebuie să păcătuim. Ce 
bucuros am fost când am descoperit că există o astfel de 
putere care biruie păcatul. 

Astfel L-am luat ca Mântuitor viu al meu. Cel din 
urmă pas a fost când am descoperit că Ele şi Domn. Domn 
înseamnă stăpân. El e stăpân, iar noi suntem robi. Noi nu 
mai suntem ai noştri, ci suntem ai Lui cu tot ce avem şi cu 
tot ce suntem. Când am văzut că apostolul Pavel era un rob 
al lui lisus Hristos, am zis: „dacă apostolul Pavel era un 
rob, cu atât mai mult trebuie să fiu eu rob”. Şi aşa L-am 
luat ca Domn şi Stăpân al meu, care n-are decât să 
poruncească, iar eu să 

ascult. Şi ce Domn şi Stăpân minunat e El, „aci te 
poţi încrede deplin în El. 

Aşa m-am întors la Dumnezeu. Acum ştiam că eram 
născut din nou, un copil al lui Dumnezeu. Ştiam că de 
acum trebuia ca toate să se înnoiască în viaţa cea nouă. Şi 
cel dintâi lucru pe care ar trebui să-l înnoiesc a fost 
traducerea Bibliei, la care lucram. Căci îmi ziceam: 
„Traducerea de până acum e făcută de omul cel vechi. Eu 
sunt un om nou şi trebuie să am o nouă traducere făcută 
de omul cel nou. Am început traducerea din nou, dar acum 
nu mai citeam Biblia cu întrebările de mai înainte, când 
ziceam: Se poate? Să fie adevărat? etc, ci cu alte întrebări, 
şi anume: Am eu ce spune cartea aceasta? Sunt eu ce 
spune ea? Dacă nu, de ce nu sunt şi de ce n-am Dacă da, 
slavă Domnului! 

O întărire şi un început 

Acum greutatea era că eram singura persoană care 
începuse o viaţă nouă în felul acesta. Citisem şi alte cărţi 
care întăreau cele de mai sus. Dar erau... cărţi. Aşa că am 
început să mă gândesc: „viaţa asta e foarte frumoasă, dar 
cine ştie dacă nu e numai o închipuire a mea, fiindcă am 
căpătat-o numai prin citirea şi cercetarea Bibliei!” Dar 
acum fiecare verset mi „e înfăţişa într-o 

lumină nouă. Şi versetul acesta din Filipeni 4 mi-a 
venit în minte: „În orice lucru aduceţi cererile voastre la 
cunoştinţa lui Dumnezeu prin rugăciuni şi cereri”. 
„Doamne”, am zis eu, „nu pot să spun că sunt un 
necredincios. Cred orice lucru din Cuvântul Tău, dar nu 
ştiu dacă sunt pe calea cea bună. Însă dacă îmi dai prilej să 
văd un alt suflet venind la Tine, în acelaşi fel, voi fi deplin 
încredinţat că sunt pe calea cea bună”. 

M-am rugat. După trei luni, m-am pomenit, într-o 
dimineaţă, cu doi tineri de la Şcoala Militară din Botoşani 
care m-au întrebat cum pot să fie pregătiţi pentru moarte. 
„Fiindcă”, ziceau ei, „trebuie să plecăm în curând pe front 
şi cine ştie dacă nu vom muri! Şi trebuie să spunem 
adevărul că nu suntem gata de moarte. Dumneavoastră ca 
preot trebuie să ştiţi cum poate fi cineva pregătit pentru 
moarte”. „Da”, am zis eu, „bine că aţi venit acum, fiindcă 
dacă aţi fi venit acum trei luni, n-aş fi putut să vă răspund 
la această întrebare. Domnul Hristos a murit pentru 
păcatele voastre şi, dacă luaţi pentru voi acest fapt şi vă 
daţi viaţa şi inima în mâna Lui, aveţi iertarea păcatelor 
chiar în această clipă. Iar dacă vă duceţi pe front şi muriţi, 
Mântuitorul vă aşteaptă să vă primească la El. Dar dacă vă 
veţi întoarce, veţi avea de făcut ceva pentru el şi anume să 
spuneţi şi altora cum pot fi pregătiţi pentru moarte”. 

S-au bucurat de această veste. Au primit-o îndată şi 
s-au întors la cazarmă, spunând celorlalţi că sunt mântuiţi 
şi că păcatele le sunt iertate. Unii i-au luat în râs, alţii 
doreau să mai audă despre aşa ceva. Duminica următoare, 
au mai venit cu alţii şi le-am spus adevărul şi lor. Unii din 
ei s-au hotărât pentru Domnul şi, după câtăva vreme, era 
un număr destul de mare de suflete, cu care petreceam 
fiecare duminică după masă împreună, de la ora două până 
pe la nouă seara. 

Aveam mult timp la dispoziţie, aşa că am simţit 
nevoia unei schimbări. Fiindcă toţi eram tineri, ne-ar fi 
plăcut să cântăm, dar nu ştiam ce să cântăm. Cântece din 


lume nu puteam cânta, iar cântări creştineşti nu aveam 
niciuna. Dar, printre cărţile pe care le comandasem, la 
început, era şi o carte de cântări. M-am uitat prin ea şi am 
văzut că erau foarte frumoase într-adevăr. Păcat că erau în 
altă limbă, nu în româneşte. 

Acum însă obişnuiam să mă duc la Mântuitorul cu 
toate problemele şi i-am zis: „Mântuitorule, vezi în ce 
greutate mă aflu. Eu nu sunt un mare muzicant, dar Tu 
poţi să-mi dai putere să traduc câteva cântări”. M-am 
rugat astfel mai multă vreme, apoi am încercat, şi, după 
multă trudă, am tradus o cântare şi apoi altele. 

În duminica următoare, când au venit tinerii la mine, 
le-am spus că toate trebuie să se înnoiască în viaţa cea 
nouă, chiar şi cântarea. Ca 

urmare, am început să le cânt cântarea pe care o 
tradusesem. Le-a plăcut foarte mult şi, la ultima strofă, au 
început toţi să cânte. Am cântat timp de o oră, încât au 
învăţat cântarea pe dinafară, apoi s-au întors la cazarmă şi 
au cântat-o şi acolo. Mulţi din camarazii lor au început să 
zică: „Asta-i frumos, aceştia se duc şi petrec cu muzică 
duminica. Trebuie să ne ducem şi noi la petrecere”. Au 
venit să petreacă şi mulţi dintre ei s-au hotărât pentru 
Domnul. Aşa a fost începutul. 

Câteva fapte izbitoare au făcut să se întindă 
mişcarea. 

Una dintre ele a fost întoarcerea la Dumnezeu a unui 
necredincios. Era un tânăr cult, dar care nu credea în 
nimic. Prietenii noştri, la început, doreau să-l facă şi pe el 
să vină să audă Evanghelia, dar el nu voia. Unul dintre cei 
care s-au hotărât pentru Dumnezeu s-a îmbolnăvit. 
Doctorul i-a spus să mănânce miere, dar miere nu se găsea 
în oraş în timpul războiului. El şi-a adus aminte că la mine 
mâncase miere la ceai. A rugat pe prietenul lui 
necredincios să vină la mine şi să-i aducă puţină miere. 
Necredinciosul nu voia să vină, căci zicea: „Omul acela îşi 
are părerile lui, eu le am pe ale mele, şi nu vreau să mă 


cert cu el”. Dar prietenul lui i-a zis: „Dacă tu n-aduci vorba 
de credinţă, el nu începe”. „A, dacă e aşa”, a zis el în cele 
din urmă, „am să mă duc”. 

A venit, şi a mai luat un alt prieten cu el. „Fiindcă” 
zicea el, „cine ştie, poate că ajungem 

la ceartă din cauza părerilor noastre deosebite şi 
măcar să fim noi doi, iar el unul”. Când au venit, am 
început să vorbim despre toate: cum e vremea, cum merge 
războiul etc, dar nici vorbă despre credinţă. Prietenul lui, 
care nu ştia nimic despre hotărârea camaradului său, şi-a 
zis: „Suntem în casa unui preot. Vorbim despre toate, 
numai despre religie nu. Nu este frumos. Trebuie să 
vorbim puţin şi despre credinţă, chiar dacă nu credem”. Şi 
a început să spună că „acum lumea nu mai crede în nimic”. 
Fără îndoială, m-am folosit de prilejul acesta şi am început 
să vorbesc despre Evanghelie. Necredinciosul s-a supărat 
foc. A început să-mi spună o mulţime de lucruri neplăcute. 

Eu am aşteptat până s-a liniştit şi apoi am început să 
vorbesc despre Mântuitorul. El a ascultat foarte liniştit şi, 
la urmă, a zis doar atât: „De ce nu ni se spun astfel de 
lucruri la şcoală?” „Pentru că”, am zis eu, „n-au trecut prin 
ele şi nu le au”. Lui îi plăcea să citească. I-am dat o carte şi 
l-am rugat să vină duminica viitoare şi să-mi spună dacă i-a 
plăcut. 

În duminica viitoare, când a venit, l-am întrebat 
despre carte. A spus că i-a plăcut foarte mult şi că tot cea 
găsit în ea era foarte adevărat. „Dacă e adevărat”, i-am zis 
eu „trebuie să iei o hotărâre”. „Am şi luat-o”, a răspuns el. 
„Ce hotărâre?” l-am întrebat eu nerăbdător. „M-am hotărât 
pentru Domnul Hristos”. Ce bucurie pe noi, mai 

ales că el avea oarecare trecere printre tovarăşii lui, 
ca unul care era citit. El, prin pilda lui, a adus şi pe alţii. 

Aveam şi un foarte bun muzician, care a pregătit un 
cor. Într-o zi, el era la carceră şi citea o carte despre 
rugăciune. Un prieten al lui l-a văzut şi a început să râdă 
de el. Apoi, a zis: „J) acă este adevărat că prin rugăciune 


se poate face atât de mult, roagă-te ca diseară pe la ora 
şase să-mi dea drumul din carceră şi să mă duc la laşi. 
Atunci am să mă întorc şi eu la Domnul”. Muzicianul şi-a 
zis: De ce n-ar putea face Dumnezeu lucrul acesta? Doar 
este spre slava lui”. Apoi a zis prietenului său: „Dorinţa ţi 
se va împlini”. Apoi s-a retras pentru câteva minute, s-a 
rugat într-un colţ şi a început să citească mai departe. 

Spre marea mirare a celorlalţi, pe la şase seara, a 
venit un soldat şi a zis: „L. e liber şi are ordin să plece 
îndată la laşi”. Ce răsunet a avut această întâmplare în 
cazarmă! Fiecare a ştiut de ea. Duminica viitoare, şi mai 
mulţi au venit să audă vestea Evangheliei. Aşa a început 
mişcarea. 

Lucrul la o scoală normală 

Când s-a terminat războiul, doi dintre cei întorşi la 
Dumnezeu datorită întâlnirilor noastre duminicale au fost 
nevoiţi să se ducă la şcoala 

normală de la B. să-şi finalizeze studiile ca să se facă 
învăţători. Simţeau că trebuie să facă şi acolo ceva pentru 
Domnul, dar nu vedeau ce. Nu puteau nici să predice, nici 
să vorbească prea mult cu colegii lor despre Domnul lisus. 
Erau într-o mare încurcătură. 

Puteau însă să se roage. S-au hotărât să se ducă pe 
malul râului, în pădure, şi să se roage. Au spus Domnului 
cam aşa: „Doamne, Tu ştii că noi nu putem să predicăm şi 
nu putem vorbi prea mult colegilor despre Tine. Dar Tu 
cunoşti sufletele din şcoala aceasta şi nevoia lor de un 
Mântuitor. Te rugăm să faci pe cei ce sunt frământaţi de 
gândul mântuirii să vină la adunarea noastră. Noi nu vrem 
să vorbim nimănui şi nu chemăm pe nimeni”. Aşa au şi 
făcut. După patru zile, a venit la ei un coleg şi le-a zis: „Am 
băgat de seamă că în fiecare seară voi vă duceţi în pădure. 
Puteţi să-mi spuneţi şi mie ce faceţi acolo?” Cei doi au 
rămas cam încurcaţi, dar au spus: „Ce facem noi poate nu 
ţi-o plăcea”. „Ce anume?” a întrebat el. „Ei, ne rugăm şi 
noi”. „Tocmai de asta am nevoie şi eu”, a zis el. „Cam 
bănuiam eu aşa ceva. Vreţi să mă lăsaţi să vin şi eu cu 


voi?” „Cu siguranţă!” a fost răspunsul celorlalţi. Ce 
bucurie a fost pe ei când au văzut că rugăciunea lor fusese 
ascultată aşa de curând. Acesta a fost începutul. Apoi au 
venit şi alţii. 

aşa că, după o vreme, erau destul de mulţi cei care se 
duceau frecvent şi se rugau. 

Mulţi dintre ei s-au întors la Domnul numai venind la 
această adunare de rugăciune. Fără îndoială, n-au mai 
putut rămâne ascunşi acum. Colegii lor au auzit. Unora le- 
a plăcut, altora nu. Se înţelege, nu prea le plăcea să se lase 
de păcat. Aşa că a început, ca de obicei, o mică prigonire. 

Câţiva colegi neîntorşi la Domnul s-au hotărât într-o 
seară să se ducă după ei la adunarea de rugăciune şi să 
arunce cu pietre în ei. Credincioşii au auzit, dar au luat 
hotărârea să se ducă fără teamă, ca de obicei. S-au dus şi 
au început să se roage. Apoi au venit cei neîntorşi la 
Domnul cu pietre în mâini. Cel ce se ruga i-a văzut venind 
şi a început să spună în rugăciunea lui: „Şi acum, Doamne, 
ai milă de cei ce vin cu gânduri rele împotriva noastră şi 
atinge-le inima”. Deodată cel care era în fruntea cetei a 
aruncat şapca şi pietrele jos, şi a îngenuncheat şi el, 
mişcat de cuvintele rugăciunii pe care o auzise. Toţi ceilalţi 
au făcut la fel. Astfel i-a izbăvit Domnul şi au avut o foarte 
bună adunare de rugăciune în seara aceea. După două 
luni, au isprăvit şcoala şi a trebuit să plece. S-au despărţit 
la gară, după o foarte frumoasă adunare de rugăciune pe 
care au avut-o pe marginea râului pe o lună frumoasă, 
înainte de venirea trenului, trenul care avea să-i împrăştie 
în lungul şi în latul ţării. 

20 

lată încă o întâmplare din viaţa lor. Unul dintre 
aceştia, necredinciosul de care am vorbit la început, care 
era un bun creştin acum, era foarte sărac pentru că 
războiul abia se terminase. Inainte de izbucnirea 
războiului, unul dintre prietenii lui i-a lăsat ca moştenire, 
în caz de moarte, un cufăr cu cămăşi pe care le-a dat spre 
păstrare unui alt prieten care locuia prin apropiere. 


Proprietarul cămăşilor murise, iar tânărul era acum stăpân 
pe ele. Gândul la aceste cămăşi a pus aşa de mult 
stăpânire pe el, încât nu putea să mai vadă sau să se mai 
gândească la altceva decât la cămăşi. Se gândea bietul om 
ce bine are să fie când are să pună mâna pe ele! Dar în 
curând şi-a dat seama că gândul la cămăşi era gata să ia 
locul Mântuitorului. Atunci a luat o hotărâre bărbătească. 
S-a dus la prietenul lui, a luat cufărul cu toate cămăşile 
acelea frumoase şi a venit pe marginea râului. A desfăcut 
cufărul şi a început să arunce în apă toate cămăşile una 
câte una, numai ca să scape de gândul grozav care pusese 
stăpânire pe el. „Şi astfel”, zicea el, „am fost slobod. Mi-am 
căpătat iar pacea tulburată de cămăși. Era mai bine să fiu 
slobod şi cu Mântuitorul decât cu cămăşile şi fără 
Mântuitorul. Din clipa aceea viaţa mea a fost plină de 
bucurie şi putere. Mai târziu Domnul mi-a dat alte cămăşi 
în locul celor pe care le pierdusem pentru El”. 

Intoarcerea unui preot şi lucrarea sa 

Cam pe vremea aceea a trebuit să mă duc la 
Bucureşti ca să-mi tipăresc traducerea. Acolo aveam un 
prieten preot. Era văduv. După moartea soţiei sale, îl 
frământa mult gândul să aducă suflete la Domnul Hristos. 
Dar nu ştia cum. El auzise despre întoarcerea mea şi 
despre lucrarea începută. Eram în corespondenţă. l-am 
scris câte ceva, dar n-a înţeles nimic. Când am venit la 
Bucureşti, l-am văzut şi am început să stăm de vorbă 
asupra Evangheliei. Nu putea pricepe că el, preot cum se 
cade şi dintre cei mai buni, era un păcătos şi nu putea să 
creadă că el trebuie să se întoarcă la Dumnezeu: era prea 
bun pentru aşa ceva! După multă vorbă şi supărare din 
partea lui, a spus că vrea să mă audă predicând în biserica 
lui şi că, dacă mai multă lume o să se întoarcă la 
Dumnezeu, „are să vadă”. După ce anvpredicat de câteva 
ori, mi-a spus că vrea să înceapă să predice şi el, despre 
„întoarcerea la Dumnezeu”. „Bun”, i-am răspuns eu, „dar 
trebuie să fii întâi tu întors la Domnul'”...N-are st face”, a 
zis el, „am să predic altora”. A început să predice. 


Într-o duminică, pe când predica şi zugrăvea grozăvia 
păcatului, a sfârşit prin a vedea grozăvia propriului său 
păcat şi s-a întors la Dumnezeu 

prin propria sa predică, în timp ce căuta să întoarcă 
pe alţii la Dumnezeu. De atunci a început să predice prin 
puterea Duhului lui Dumnezeu. Venea lume din toate 
părţile. Biserica era plină, dar nu se vedea niciun rod. „Ce 
va să zică asta?” mă întreba el într-o zi. „Sunt întors la 
Dumnezeu, predic Evanghelia, dar nimeni nu se întoarce la 
Dumnezeu”. Eu i-am zis: „Vezi că unii din ascultători sunt 
foarte atenţi la predică. Cheamă pe câţiva dintre ei la tine 
acasă marţi seara să vorbim cu ei despre sufletul lor”. 

Pentru prima dată ne-am adunat cinci persoane. 
După ce am vorbit mai mult asupra Evangheliei, urmarea a 
fost lămurirea unui suflet. Acesta a fost începutul. Apoi au 
venit alţii şi, în curând, odăiţa preotului a fost plină. La 
început lucram numai pentru bărbaţi. Pe femei nu le lăsam 
să vină. Ele auzeau însă acasă de la bărbaţii lor şi ne-au 
cerut voie să vină şi ele. Le-am spus să mai aştepte. Au 
aşteptat, până când într-o seară au venit acolo fără să ne 
mai ceară voie. Aşa că a trebuit să le vestim Evanghelia şi 
lor. Dar, în curând, odaia devenise neîncăpătoare şi a 
trebuit să luăm sala unei şcoli. Acolo predicam amândoi, o 
dată pe săptămână, şi venea multă lume să asculte 
Evanghelia. Mulţi s-au întors pe atunci la Dumnezeu. 

În acelaşi timp mi-am tipărit traducerea Bibliei, apoi 
mai multe tractate şi cărţi pentru 

Înaintarea în viaţa creştină, precum şi publicaţia. 
Adevărul Creştin” pentru evanghelizare. Mulţi şi-au pus 
pentru prima oară întrebarea dacă sunt sau nu mântuiţi, şi 
unii dintre ei s-au întors la Dumnezeu prin citirea 
tractatelor, cărţilor sau a publicaţiei. 

Se înţelege că o asemenea lucrare hotărâtă după 
Evanghelie nu putea să fie lăsată în pace de marele 
vrăjmaş al sufletelor: Satana. El nu poate fi mulţumit şi nici 
n-a fost. Ba încă a fost foarte furios şi a stârnit o mare 


împotrivire. Domnul a biruit, măcar că prietenul meu a fost 
dat afară. 

Mulţi dintre cei întorşi la Dumnezeu au fost o dovadă 
minunată despre lucrarea Duhului în sufletele lor. Unii din 
ei au învăţat carte numai ca să poată citi Noul Testament. 

lată acum şi o pildă despre felul cum lucra Duhul în 
suflete. Noi obişnuiam să învăţăm pe cei întorşi la Domnul 
că, îndată ce s-au hotărât pentru Hristos, Satana are să 
vină să-i încerce din nou, fiindcă nu-i place niciodată să 
urmăm pe Mântuitorul. „Când faci ceva care ţine de omul 
cel vechi”, ziceam noi, „Satana se bucură, dar Mântuitorul 
e foarte trist”. O femeie întoarsă la Domnul a luat aceste 
cuvinte pentru ea. Într-o zi, pe când mătura casa şi voia să 
pună nişte perdele, iată că ele au căzut. Inainte de 
întoarcerea ei, femeia se supăra foc când i se întâmpla aşa 
ceva şi drăcuia şi blestema. Acum însă şi-a 

adus minte că „lucrurile vechi au trecut” şi că era „o 
făptură nouă în Hristos”. S-a uitat împrejur şi, ca şi când 
Satana ar fi fost de faţă şi l-ar fi văzut, i-a zis: „Nu zic, mă, 
nu zic! Degeaba vrei să mă faci să zic vorbe rele”. Apoi a 
încercat din nou să pună perdele. Dar iar au căzut. Atunci 
iar s-a întors într-o parte şi a zis: „Nu zic, mă, nu zic! Să 
faci tu ce ai vrea, nu zic!” Iar a încercat să pună perdele. 
Dar înainte de a încerca, s-a uitat la Domnul şi a zis în 
inima ei: „Acum, Doamne, e rândul Tău! El a încercat de 
două ori! Ajută-mi Tu”. Şi când a încercat din nou, 
perdelele nu au mai căzut, iar femeia a lăudat pe Domnul 
pentru biruinţa câştigată. 

Şi câte astfel de pilde s-ar putea înşira! 

Cuvântul înti?” O şcoală de fete 

Voi încheia cu o frumoasă dovadă despre puterea 
Cuvântului lui Dumnezeu. Am fost rugat să dau lecţii de 
religie într-o şcoală, unde erau mai multe fete de la ţară. 
La început, nil voiam, fiindcă mă temeam să nu-mi pierd 
vremea vorbindu-le. Mai pe urmă, am acceptat. În primele 
luni, a fost extrem de greu. Bietele fete n-aveau nicio idee 
de Cuvântul lui Dumnezeu şi erau pline de credinţe 


deşarte. Am dat fiecăreia un Nou Testament şi le-am rugat 
să citească în 

fiecare zi. Apoi am început să citesc şi eu cu ele, 
căutând să le lămuresc un verset pe săptămână prin 
întrebări şi răspunsuri. Se înţelege că, în toate aceste 
lecţii, căutam să le pun înainte cât se poate de lămurit 
calea mântuirii. După câteva luni, totul părea în zadar. Dar, 
la urmă, a început să se vadă ceva rod şi multe din ele s-au 
hotărât pentru lisus. Clipele cele mai frumoase au fost la 
examenul de la sfârşitul anului. Nu-mi plăcea să fac un 
examen, dar regula şcolii îl cerea. Trebuia ca ele să înveţe 
în fiecare săptămână versetul pe care li-l lămuream când 
făceam lecţia. Aşa că acum ştiau multe versete pe 
dinafară. Pentru examen, le-am spus să pregătească 
fiecare câte un verset, ca apoi să văd ce au înţeles din el. 
În ziua examenului, am rămas mirat, cât de mult ştiau 
aceste fete simple despre calea mântuirii. De pildă una din 
ele mi-a spus versetul 28 din Matei 11: „Veniţi la Mine toți 
cei trudiţi şi iîmpovăraţi, şi Eu vă voi da odihnă”. „Ce 
înseamnă asta?” am întrebat-o eu. „Ce înseamnă Veniţi la 
Minei” „Ei”, a răspuns ea, „înseamnă ce spune. 
Dumneavoastră staţi acolo şi eu aici. Dacă îmi spuneţi să 
vin la dumneavoastră, pornesc îndată şi vin la 
dumneavoastră”. „Bine dar cum poţi să vii la Domnul lisus 
în felul acesta?” „La fel, Domnnul lisus este aici, chiar 
dacă nu-L. vedem cu ochii trupului. Aşa că n-avem nevoie 
să mergem cu picioarele ca să venim la El. 

fiindcă El este aici. Doar îi pot spune că vin la El 
acum”. „Dar ce înseamnă să fii împovărat?” „Vedeţi 
dumneavoastră, noi de multe ori lucrăm din greu aici. Şi 
câteodată avem de purtat lucruri cam grele. Am vrea aşa 
de mult atunci să ne odihnim puţin. La fel e şi cu păcatele. 
Noi suntem împovăraţi din pricina păcatului. Vina 
păcatului e foarte grea. Aşa că, venind la lisus cu păcatele 
noastre, El ne iartă şi ne dă odihnă”. „Dar tu ai venit la 
lisus?” „Da!” „Când şi cum?” În cutare zi, când vorbeaţi 


despre versetul acesta, eu am făcut întocmai ce ne-aţi 
spus. Am văzut că eram vinovată din pricina păcatului. Şi 
am zis Domnului: «Acum, Doamne, sunt împovărată. Vin la 
Tine şi Te rog să-mi ierţi păcatele». Şi El mi le-a iertat”. 
„De unde ştii?” „Aşa a spus El”. „A fost vreo schimbare în 
viaţa ta de atunci?” „Da. Inainte spuneam minciuni, dar 
acum nu mai mint, înainte mă mâniam, acum nu mă mai 
supăr etc”. „Cum poţi să faci aşa ceva?” „Cer putere de la 
Domnul. El mi-o dă, eu o iau şi aşa birui”. „Adevărat?”, am 
întrebat eu pe directoare, care era de faţă la examen”. Da, 
da”, a răspuns dânsa, cu lacrimi în ochi. „Eu am băgat de 
seamă că de la o vreme fetele mele erau cu totul 
schimbate, dar n-am ştiut până azi că această schimbare s- 
a făcut prin lecţia de religie”. 

Ce bucurie a fost când am văzut că 20 de fete din 30 
câte erau în clasă erau hotărâte pentru 

Domnul Hristos. Într-adevăr, vanghelia este vestită 
săracilor” şi e o „putere a lui Dumnezeu pentru oricine 
crede”. 

XXX 

Mă opresc aici. Cred că am scris destul ca să arăt că 
Domnul e acelaşi şi puterea Duhului este aceeaşi azi ca şi 
în paginile Noului Testament. Lăudat să fie Numele Lui în 
veci! Să ne încredem tot mai mult în El. El este vrednic de 
încredere. 

Şi acum, dragul meu cititor, te întreb: ce ţi-au spus şi 
ce ţi-au adus ţie aceste rânduri? Dacă eşti întors la 
Dumnezeu, hotărât că vei fi îmbărbătat văzând cât de 
minunat lucrează Domnul. Şi nu mă îndoiesc că te vei ruga 
pentru această lucrare începută de El. 

Dar dacă nu eşti mântuit, de ce n-ai vrea să fii tu 
mântuit acum, prietene dragă, după citirea acestor 
rânduri? Mântuitorul e acelaşi şi tu ai nevoie de El, cum 
am avut şi eu. El te iubeşte şi te aşteaptă să vii la El. Vrei 
tu să-L. primeşti acum şi aici? Să facă Domnul ca acesta să 
fie rodul citirii acestei „istorii adevărate”! 


